recursal/SuperWikiNEXT-32B huggingface dataset:
Ο **Πίτερ φαν Λιντ** (Pieter van Lint, Αμβέρσα, 28 Ιουνίου 1609 - Αμβέρσα, 25 Σεπτεμβρίου 1690) ήταν Φλαμανδός ζωγράφος που δραστηριοποιήθηκε στην Αμβέρσα και στη Ρώμη.

Στο ημερολόγιο του κατέγραψε τη μαθητεία του για αρκετά χρόνια δίπλα στον Άρτους Βόλφφορτ. Στο διάστημα αυτό αντέγραψε έργα σπουδαίων καλλιτεχνών, όπως του Πέτερ Πάουλ Ρούμπενς, αλλά και παλαιότερων δασκάλων, όπως του Μέρτεν ντε Φος. Η επίδραση του Βόλφφορτ είναι ευδιάκριτη στον παλαιότερο γνωστό πίνακα του φαν Λιντ *Η προσκύνηση των Μάγων* (1632, Βιέννη). Το 1632 έγινε Δάσκαλος στη Συντεχνία του Αγίου Λουκά στην Αμβέρσα.

Από το 1633 μέχρι το 1640 εργάστηκε στη Ρώμη, στην υπηρεσία διαφόρων παραγγελιοδοτών, μεταξύ αυτών η οικογένεια Τσίμπο και ο καρδινάλιος Ντομένικο Γκιννάσι. Φιλοτέχνησε μια σειρά από τοιχογραφίες για το παρεκκλήσι Τσίμπο της Σάντα Μαρία ντελ Πόπολο στο ύφος του ακαδημαϊκού μπαρόκ της Ρώμης. Κατά την παραμονή του στην ιταλική πόλη φιλοτέχνησε επίσης αρκετά σκίτσα και σχέδια (Μουσείο Μάρτιν φον Βάγνκερ, Βύρτσμπουργκ), αποτυπώνοντας σκηνές από την καθημερινή ζωή στη Ρώμη στο ύφος των Μπαμποτσιάντι. Το ύστερο έργο του στην Αμβέρσα περιλαμβάνει διάφορες εικόνες βωμού ή ρετάμπλ σε κλασσικό ύφος, αφιερώθηκε ωστόσο κυρίως στην παραγωγή μικρών λατρευτικών εικόνων που προορίζονταν για την αγορά της Ισπανίας και της Λατινικής Αμερικής.

Το 1643 νυμφεύτηκε την Ελίζαμπετ Βίλλεμινς, με την οποία απέκτησε επτά παιδιά. Η Βίλλεμινς πέθανε στις 14 Μαΐου 1679 και από επίσημα έγγραφα φαίνεται ότι την περίοδο του θανάτου της μόνο ένας γιος τους, ονόματι Μπαλτάζαρ, ήταν εν ζωή. Ο φαν Λιντ νυμφεύτηκε για δεύτερη φορά, στις 21 Αυγούστου 1680, την Άννα Μερέν φαν Νέιρλιντερ.

Δείτε επίσης
------------

* Κατάλογος Φλαμανδών ζωγράφων

Παραπομπές
----------

1. 1 2  *Biografisch Portaal*. 17084019. Ανακτήθηκε στις 9  Οκτωβρίου 2017.
2. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. 14977388g.
3. ↑  «Lint, Pieter [Pierre] van» 13  Δεκεμβρίου 2017.
4. ↑  «Benezit Dictionary of Artists» (Αγγλικά) Oxford University Press. 2006. B00110194. Ανακτήθηκε στις 9  Οκτωβρίου 2017. ISBN-13 978-0-19-977378-7.
5. ↑  *The Fine Art Archive*. cs.isabart.org/person/31410. Ανακτήθηκε στις 1  Απριλίου 2021.
6. 1 2 3  Hans Vlieghe. "Lint, Pieter van." *Grove Art Online. Oxford Art Online.* Oxford University Press. Web. 1 Jun. 2016.
7. ↑  Rijksbureau voor Kunsthistorische Documentatie (RKD) - Instituut voor Kunstgeschiedenis (Ολλανδικό Ίδρυμα Ιστορίας της Τέχνης)

Πηγές
-----

* Hans Vlieghe. "Lint, Pieter van." *Grove Art Online. Oxford Art Online*. Oxford University Press. Web. 1 Jun. 2016.

Εξωτερικοί σύνδεσμοι
--------------------

* Πολυμέσα σχετικά με το θέμα  Πίτερ φαν Λιντ στο Wikimedia Commons

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 56885476
* **Europeana**: agent/base/15228
* LCCN: n88018911
* ISNI: 0000 0000 8343 869X
* GND: 119002205
* SUDOC: 248421638
* BNF: cb14977388g (data)
* BPN: 17084019
* ULAN: 500016218
* BNE: XX1602919
* KulturNav: id
* RKD: 50280

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |
Ο όρος **ποιμένας**, όπως και ο αντίστοιχος λατινογενής **πάστορας** — αμφότεροι κατά κυριολεξία σημαίνουν «βοσκός» —, χρησιμοποιείται ως εκκλησιαστικός τίτλος-αξίωμα σε διάφορες Χριστιανικές εκκλησίες.

Η λέξη *ποιμένας* φαίνεται πως χρησιμοποιόταν και από την Αποστολική εκκλησία των πρώτων αιώνων του Χριστιανισμού. Συγκεκριμένα ο Απόστολος Παύλος στην Επιστολή προς Εφεσίους γράφει: «Έδωσε άλλους μεν αποστόλους, άλλους δε προφήτες, άλλους δε ευαγγελιστές, άλλους δε ποιμένες και δασκάλους». (Εφεσίους 4:11, *ΝΜΦ*).

Σήμερα, οι Ευαγγελικοί και οι Πεντηκοστιανοί, χρησιμοποιούν ευρέως τον τίτλο του *Ποιμένα*, χαρακτηρίζοντας έτσι τον Επίσκοπο ή υπεύθυνο Πρεσβύτερο κάθε τοπικής εκκλησίας.

Η Καινή Διαθήκη περιγράφει τον Ιησού Χριστό ως τον πρώτιστο «ποιμένα καὶ ἐπίσκοπον τῶν ψυχῶν ὑμῶν». (1 Πέτρου 2:25)

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **ποιμένας**  |
Κατά τις απαριθμήσεις του Πλινίου για τις πόλεις και τους πληθυσμούς της Μυσίας, αναφέρει: *Poemaneni Macedones Asculacae*. Πρόκειται για την πόλη **Ποιμανηνόν** (αλλιώς και Ποιμήν ή Ποιμανηνός) στην περιοχή της Κυζίκου. Το πρόβλημα που έχει προκύψει με τους επιστήμονες είναι το ότι δεν ξέρουν που να επισυνάψουν το *Macedones*, είτε με το *Poemaneni*, είτε με το *Asculacae*. Από την άλλη ο Στέφανος ο Βυζάντιος ξεκαθαρίζει κάπως τα πράγματα μιλώντας για το όρος *Ποιμαίνιον* στην Μακεδονία. Επομένως ίσως να υπήρξε στρατιωτική αποικία Μακεδόνων ποιμένων. Η πόλη κατά το 80 -79 π.Χ. κατέστη ανεξάρτητη. 

Στα χρόνια της Βυζαντινής δυναστείας των Κομνηνών υπήρξε ισχυρό φρούριο. Εκεί κοντά ο αυτοκράτωρ της Νίκαιας Ιωάννης Βατάτζης ο Ελεήμων συνέτριψε και απώθησε τους Λατίνους από την Μικρά Ασία το 1224 μ.Χ. Κατά την Μικρασιατική καταστροφή στις 14 Σεπτεμβρίου 1922, ο γηγενής ελληνικός πληθυσμός του Ποιμανηνού εκριζώθηκε και η πόλη καταστράφηκε ολοσχερώς. Η ακριβής θέση του αρχαίου Ποιμανηνού δεν μπορεί να εξακριβωθεί. Πρέπει όμως να βρίσκεται στο σημερινό Eski Manyas στα νότια της Αφνίτιδος λίμνης, όπου ανασκαφές έχουν φέρει στο φως ευρήματα ρωμαϊκής, βυζαντινής και σελτζουκιδικής εποχής. Επίσης έχουν σωθεί πολλά νομίσματα της ρωμαϊκής αυτοκρατορικής περιόδου.

Πηγές
-----

* Getzel M. Cohen, "The Hellenistic settlements in Europe, the islands, and Asia Minor".
* Poimanenon (Eski Manyas).
Η απόσταση σε παρσέκ προκύπτει από την ετήσια παράλλαξη ενός αστέρα
Το **παρσέκ** (parsec) είναι μονάδα μέτρησης μήκους (αποστάσεων) στην αστρονομία. Αντιστοιχεί σε περίπου 3,26 έτη φωτός, το οποίο είναι περίπου 30,9 τρισεκατομύρια (3,09  × 1013
) χιλιόμετρα.

Ορισμός
-------

**Παρσέκ** ονομάζεται η απόσταση στην οποία ένας αστέρας παρουσιάζει ετήσια παράλλαξη ίση προς ένα δεύτερο λεπτό της μοίρας (**1"**).  

Η απόσταση αυτή λαμβάνεται πολύ συχνά ως μονάδα μέτρησης των αποστάσεων στις αστρονομικές παρατηρήσεις. 

* Η ονομασία του μέτρου *παρσέκ* είναι σύντμηση των λέξεων *παράλλαξη + σεκόντ (δευτερόλεπτο)* και συμβολίζεται διεθνώς ως **pc**.

Μεταξύ παράλλαξης και των μονάδων μήκους: παρσέκ, αστρονομικής μονάδας και έτους φωτός υφίσταται η ακόλουθη αντιστοιχία:

Παράλλαξη **1"** = 1 παρσέκ = 206.265 α.μ. = 3,26 ε.φ.
Παράλλαξη **0",1** = 10 παρσεκ = 2.062.650 α.μ. = 32,60 ε.φ. κ.ο.κ.

Ανάλυση σχέσεων
---------------

Η ετήσια παράλλαξη (*θ*) ενός ουράνιου σώματος είναι η γωνία με την οποία ένας παρατηρητής που βρίσκεται στο ουράνιο αυτό σώμα βλέπει τη μέση ακτίνα της τροχιάς της Γης γύρω από τον Ήλιο (μία αστρονομική μονάδα ή 1 AU). Από την τριγωνομετρία προκύπτει ότι:

{\displaystyle \tan \theta ={\frac {1{\mbox{AU}}}{d}}}
όπου *d* η απόσταση του ουράνιου αντικειμένου από τον Ήλιο (και χωρίς μεγάλο σφάλμα και από τη Γη). Επειδή η γωνία *θ* είναι πάρα πολύ μικρή τότε χωρίς μεγάλο σφάλμα ισχύει: *tanθ = θ* όταν η γωνία *θ* είναι εκφρασμένη σε ακτίνια (rad). Έτσι η σχέση μεταξύ της απόστασης *d* του ουράνιου σώματος με ετήσια παράλλαξη *θ* rad και της μέσης ακτίνας της Γης είναι:

{\displaystyle d={\frac {1{\mbox{AU}}}{\theta ({\mathit {rad}})}}}
Η σχέση μεταξύ ακτινίου (*rad*) και δεύτερου λεπτού της μοίρας (") είναι:

{\displaystyle 1rad={\frac {180^{\circ }}{\pi }}={\frac {180\cdot 60\cdot 60}{\pi }}\approx 206.265''}
Έτσι από τον ορισμό του παρσέκ προκύπτει ότι:

{\displaystyle 1{\mbox{ pc}}=206.265{\mbox{ AU}}=206.265\times 1.496\times 10^{11}{\mbox{ m}}=3.086\times 10^{16}{\mbox{ m}}\simeq 3.26{\mbox{ l.y.}}}
όπου l.y. = έτη φωτός.

Αποστάσεις ουρανίων σωμάτων
---------------------------

Η απόσταση του ενός παρσέκ είναι σχετικά μεγάλη για τις αποστάσεις των πλανητών του ηλιακού μας συστήματος από τη Γη και σ’ αυτήν την περίπτωση χρησιμοποιείται η αστρονομική μονάδα (1 AU). Όλοι οι γνωστοί αστέρες απέχουν απόσταση μεγαλύτερη του ενός παρσέκ από τη Γη. Για παράδειγμα ο κοντινότερος αστέρας στη Γη μετά τον Ήλιο, ο Εγγύτατος του Κενταύρου, απέχει από τη Γη περίπου 1,29 pc, ενώ οι περισσότεροι αστέρες που φαίνονται με το γυμνό μάτι είναι κοντύτερα των 500 pc. Για τις αποστάσεις των αστέρων του γαλαξία μας χρησιμοποιείται συνήθως το 1 pc και το 1 kpc (1 kpc = 103 pc), ενώ για τις αποστάσεις των άλλων γαλαξιών από τη Γη το 1 Mpc (1 Mpc = 106 pc). Για παράδειγμα η διάμετρος του γαλαξία μας είναι 30 kpc.

Δείτε επίσης
------------

* Αστρονομική μονάδα
* Έτος φωτός
* Απόσταση (αστρονομία)
* Παράλλαξη (αστρονομία)

Εξωτερικοί σύνδεσμοι
--------------------

|  |  |
| --- | --- |
| εικονίδιο Αστρονομία | Πύλη Αστρονομία |

* 
*
Στις βασικές εφαρμογές παρατήρησης που ακολουθείται τόσο στις έρευνες των Θετικών επιστημών όσο και των Συμπεριφορικών επιστημών, σε αντίθεση με την ευθεία, άμεση ή έμμεση, παρατήρηση είναι η λεγόμενη **πλάγια παρατήρηση**.

Γενικά
------

Κατ΄ αρχήν λέγοντας ευθεία παρατήρηση, κάνουμε λόγο για παρατήρηση κατά την οποία οι ιδιότητες του παρατηρήματος γίνονται αντιληπτές από τον παρατηρητή - ερευνητή, είτε με τις αισθήσεις του (άμεση παρατήρηση), είτε με τη βοήθεια οργάνων (έμμεση παρατήρηση). Πολλές φορές όμως συμβαίνει οι ιδιότητες του παρατηρήματος να μη γίνονται αντιληπτές ούτε άμεσα, (μέσω αισθήσεων), αλλά ούτε και έμμεσα, (μέσω οργάνων), οπότε στη περίπτωση αυτή ακολουθείται αναγκαστικά η πλάγια παρατήρηση.

Η πλάγια παρατήρηση είναι αυτή που επιχειρείται σε συνάφεια του παρατηρήματος με άλλα συστήματα των οποίων όμως οι ιδιότητες είναι γνωστές ή καθίστανται προσιτές κατά την παρατήρηση. Με τη σύγχρονη ανάπτυξη των επιστημών και της ταυτόχρονα ανάπτυξης της επιστημονικής έρευνας σε διεισδυτικές γνώσεις (κοσμικές και μοριακές) αυξήθηκε ιδιαίτερα η σπουδαιότητα της ερευνητικής αυτής μεθόδου. Η πλάγια παρατήρηση στην επιστημονική έρευνα αναζητά φυσικές, χημικές και περιβαλλοντολογικές σχέσεις του παρατηρήματος, ενώ στις έρευνες συμπεριφοράς αναζητούνται σχέσεις κοινωνικότητας, οικογενειακού και επαγγελματικού περιβάλλοντος και τοπικών εθίμων εντός μιας συγκεκριμένης κοινωνίας με γνωστά χαρακτηριστικά εκδήλωσης συμπεριφοράς.  
 
Για παράδειγμα η παρατήρηση ενός ορυκτού απαιτεί πλάγια παρατήρηση για την αποκάλυψη των ιδιοτήτων του, σε συνάφεια των ιδιοτήτων των χημικών στοιχείων του. Ομοίως για την ερμηνεία μιας παρατήρησης σε συμπεριφορά όπως π.χ. στη "βεντέτα", στις "κρητικές μπαλωτιές" ή στο "πέταγμα παπουτσιού" κ.λπ. απαιτείται πλάγια παρατήρηση εθιμικής συνάφειας.

Απώτερος σκοπός της επιλογής αυτής της μεθόδου παρατήρησης είναι η εκ του φυσικού ύψωση της εγκυρότητας και της αξιοπιστίας της έρευνας και των εξ αυτής δεδομένων της, κατά τη σύνταξη της σχετικής αναφοράς.

Πηγές
-----

* Εγκυκλοπαίδεια Πάπυρος Larousse Britannica τομ.48ος, σελ.178.
* Θρασ. Μπέλλας "Η Έρευνα στις Επιστήμες της Συμπεριφοράς" - Αθήνα 1977. τομ.1ος, σελ.53.
Το **Πανόραμα** (*παλαιά ονομασία: Φονιάς*) είναι ορεινό χωριό του νομού Κορινθίας. Είναι κτισμένο στους πρόποδες του όρους Ντουρντουβάνας (Πεντέλεια) που αποτελεί νότια απόληξη του Χελμού (Αροάνια) σε υψόμετρο 912 μέτρων. Βρίσκεται κοντά στο χωριό Αρχαία Φενεός (Καλύβια). Αποτελεί την έδρα και μοναδικό οικισμό της κοινότητας Πανοράματος της δημοτικής ενότητας Φενεού του δήμου Σικυωνίων της Περιφέρειας Πελοποννήσου. Σύμφωνα με την απογραφή του 2021 έχει 52 μόνιμους κατοίκους.

Ιστορία
-------

Το ορεινό χωριό κατοικούνταν από αυτόχθονες από την αρχαιότητα διότι φυσική λίμνη προϋπήρχε του κάμπου. Αργότερα εγκαταστάθηκαν εδώ βλάχοι από την ευρύτερη περιοχή του Πύργου.

Στο χωριό υπάρχει βυζαντινή εκκλησία του Αγίου Δημητρίου του (7ος-8ος αιώνας) που υποδεικνύει την ύπαρξη του οικισμού κατα τη βυζαντινή περιόδο.

Κατά την περίοδο της τουρκοκρατίας οπλαρχηγός στη περιοχή ήταν ο ξακουστός Παπλούτας καθώς και ο Κολοκοτρωνης είχε περάσει από το μοναστήρι του Αγίου Γεωργίου.

Στον Α' και Β' Παγκόσμιο Πόλεμο το χωριό και οι κάτοικοί του οι οποίοι ήταν φιλήσυχοι άνθρωποι δεν ￼αντιμετώπισαν ιδιαίτερο πρόβλημα με τους κατακτητές. Όμως κατά τον εμφύλιο δεν ήταν λίγοι αυτοί που είχαν πάρει μέρος στο αντάρντικο και εξολόθρευαν ολόκληρες οικόγενειες.

Με το νόμο του Καλλικράτη το χωριό ανήκει στο δήμο Σικυωνίων.

Πληθυσμός
---------

Το Πανόραμα γνώρισε την περίοδο 1879-1940 σημαντική πληθυσμιακή αύξηση (με εξαίρεση την απογραφή του 1920 όπου υπήρξε μεγάλη μείωση) αλλά μεταπολεμικά υπήρξε πολύ μεγάλη μείωση (με μόνη εξαίρεση το 2001 που υπήρξε μεγάλη αύξηση). 

Ιστορική εξέλιξη πληθυσμού| Έτος | Πληθ.   | ±%   |
| --- | --- | --- |
| 1879 | 144 | —     |
| 1889 | 163 | +13.2% |
| 1896 | 183 | +12.3% |
| 1907 | 224 | +22.4% |
| 1920 | 215 | −4.0% |
| 1928 | 300 | +39.5% |
| 1940 | 331 | +10.3% |
| 1951 | 321 | −3.0% |
| 1961 | 285 | −11.2% |
| 1971 | 242 | −15.1% |
| 1981 | 135 | −44.2% |
| 1991 | 100 | −25.9% |
| 2001 | 140 | +40.0% |
| 2011 | 67 | −52.1% |
| 2021 | 52 | −22.4% |

Παραπομπές
----------

1. ↑  (Ελληνικά) *Βάση δεδομένων της Ελληνικής Στατιστικής Αρχής*.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Σικυωνίων |
| --- |
|  |
| Δημοτική Ενότητα Σικυωνίων | 
* Βαλτσαίικα
* Βελίνα
* Γονούσσα
* Διμηνιό
* Δουρβατιώνα
* Κάτω Διμηνιό
* Κιάτο
* Κλημέντι
* Κοκκινιά
* Κρυονέρι
* Λαλιώτης
* Μεγάλος Βάλτος
* Μικρός Βάλτος
* Μούλκι
* Μποζικάς
* Παραλία
* Παραδείσι
* Πάσιο
* Σικυώνα
* Σούλι
* Τιτάνη
 |
|  |
| Δημοτική Ενότητα Στυμφαλίας | 
* Ασπρόκαμπος
* Δροσοπηγή
* Καίσαρι
* Καλιανοί
* Καρτέρι
* Καστανιά
* Μικρός Μαχαλάς
* Κεφαλάρι
* Κυλλήνη
* Λαύκα
* Κιόνια
* Στυμφαλία
* Ψάρι
 |
|  |
| Δημοτική Ενότητα Φενεού | 
* Αμυγδαλιά
* Άνω Ταρσός
* Αρχαία Φενεός
* Βίλια
* Γκούρα
* Ιερά Μονή Αγίου Γεωργίου
* Κάτω Ταρσός
* Λούζι
* Μάτι
* Μεσινό
* Μοσιά
* Πανόραμα
* Στενό
* Φενεός
 |
|  |
| 
* Έδρα: Κιάτο
 |

 |
Ο **Πόλυς Χατζηιωάννου** (γεννήθηκε 1959/1960) είναι Κύπριος δισεκατομμυριούχος, κυρίως λόγω των μετοχών του στην EasyJet, μια αεροπορική εταιρεία που ιδρύθηκε από τον αδελφό του Στέλιο Χατζηιωάννου.

Είναι γιος του Λουκά Χατζηιωάννου.

Ο Χατζηιωάννου κατέχει τη Polyar Tankers, μια ναυτιλιακή εταιρεία με περίπου 20 δεξαμενόπλοια. Έχει την έδρα της στο Μονακό, και κατέχει περισσότερες από το 50 ιδιοκτησίες σε όλο τον κόσμο, συμπεριλαμβανομένης της Σιγκαπούρη, της Ελλάδας και της Ινδίας.

Το 2001 παντρεύτηκε τη Ρόζμαρι Ζούδρου, έχουν δύο παιδιά και ζουν στο Μονακό.

Παραπομπές
----------

1. 1 2  «Five Cypriots make the Forbes Billionaire listParikiaki - Parikiaki Cyprus and Cypriot News». *www.parikiaki.com*. Ανακτήθηκε στις 1 Μαΐου 2018.
2. ↑  «Wedding bells ring for Polys and bride». *tradewindsnews.com*. 6 Ιουλίου 2001. Ανακτήθηκε στις 1 Μαΐου 2018.
Η **Πρεσβεία της Ελλάδας στο Λονδίνο** είναι η διπλωματική αποστολή της Ελλάδας στο Ηνωμένο Βασίλειο.

Η ελληνική πρεσβεία στο Λονδίνο λειτουργεί από το 1828, μετά την ίδρυση της αμέσως μετά την ελληνική ανεξαρτησία. Το πρώτο κτήριο της πρεσβείας βρισκόταν στην Οδό Άνω Μπρουκ 51 στο Μέιφερ. Το 1975 η πρεσβεία μετακόμισε στο Χόλαντ Παρκ, με το κτίριο στο Μέιφερ να παραμένει ως η κατοικία του έλληνα πρέσβη.

Το 1999 Κούρδοι διαδηλωτές κατέλαβαν προσωρινά την πρεσβεία, ως ένδειξη διαμαρτυρίας για τον ρόλο της Ελλάδας στην σύλληψη του Αμπντουλάχ Οτζαλάν στην ελληνική πρεσβεία της Κένυας.

Η Ελλάδα διατηρεί εθνικό γραφείο τουρισμού στην οδό Κόντουιτ 4 του Μέιφερ.

Γκαλερί
-------

* Κυκλική πλάκα έξω από τη πρεσβεία. Αναγράφει τη φράση "Πρεσβεία της Ελλάδος" στα ελληνικά και αγγλικά. Στο κέντρο βρίσκεται το εθνόσημο της Ελλάδας.Κυκλική πλάκα έξω από τη πρεσβεία. Αναγράφει τη φράση "Πρεσβεία της Ελλάδος" στα ελληνικά και αγγλικά. Στο κέντρο βρίσκεται το εθνόσημο της Ελλάδας.
* Το κτήριο της πρεσβείαςΤο κτήριο της πρεσβείας

Παραπομπές
----------

1. ↑  «The London Diplomatic List». 14 December 2013. Αρχειοθετήθηκε από το πρωτότυπο στις 2013-12-11. .
2. ↑  «Embassy of Greece in London History Mission’s History». 6 December 2013. .
3. ↑  «Embassy of Greece in London History Mission’s History». 6 December 2013. .
4. ↑  «Kurdish protestors leave Greek Embassy in London». *RTÉ News*. 27 February 1999. .
5. ↑  «The London Diplomatic List». 14 December 2013. Αρχειοθετήθηκε από το πρωτότυπο στις 2013-12-11. .

Εξωτερικοί σύνδεσμοι
--------------------

* Επίσημη ιστοσελίδα
Αργούν και παροπλισμένο πλοίο (το μεσαίο) στον λιμένα Πειραιά
Γενικά **παροπλισμένο πλοίο** (laid-up ship) χαρακτηρίζεται οποιοδήποτε πλοίο που τίθεται εκτός ενέργειας (εκμετάλλευσης), που «δένει» κατά το κοινώς λεγόμενο, για διάφορους λόγους.

Σημαντικότεροι λόγοι παροπλισμού ενός πλοίου είναι πρώτιστα η αδυναμία εξεύρεσης ναύλου, είτε λόγω υπερπροσφοράς, είτε λόγω οικονομικής κρίσεως (ναυτιλιακή κρίση), ή νομικής φύσεως (π.χ. κατάσχεση πλοίου), ή τεχνικής φύσεως (π.χ. εκτεταμένη βλάβη), ή αδυναμίας εκμετάλλευσης (π.χ. θανάτου πλοιοκτήτη, αδυναμία κληρονόμων κ.λπ.). Σε τέτοιες περιπτώσεις απολύεται το πλήρωμα, λαμβάνοντας τις προβλεπόμενες από τις σχετικές συμβάσεις αμοιβές ενώ καταβάλλονται όλα τα έξοδα παλιννόστησης.

Σε μακρές περιόδους ναυτιλιακών κρίσεων τα παροπλισμένα πλοία, κοινώς «δεμένα», φθάνουν σε μεγάλο αριθμό και οι ανάγκες εξεύρεσης ειδικών χώρων παροπλισμού αυτών είναι έντονος. Στη μεγάλη περίοδο κρίσης του 1974 το ΥΕΝ, (στην Ελλάδα), αναγκάσθηκε να καθορίσει πολλά σημεία παροπλισμού ελληνικών εμπορικών πλοίων κυρίως κοντά στα αγκυροβόλια των μεγάλων λιμένων. Ειδικότερα για τον Πειραιά χώρος παροπλισμού πλοίων είναι στη περιοχή Αμπελάκια της Σαλαμίνας, απέναντι από το Πέραμα, καθώς και στο Κόλπο της Ελευσίνας.

Το σύνολο των παροπλισμένων πλοίων παρακολουθεί εκτός το ΥΕΝ και η Εθνική Στατιστική Υπηρεσία όπου και καταγράφονται συνολικά ως «**παροπλισμένη χωρητικότητα**».

* Στο Ελληνικό Πολεμικό Ναυτικό όταν ένα πλοίο τίθεται εκτός ενεργείας, δηλαδή σε ακινησία, αυτή χαρακτηρίζεται ανάλογα του προβλεπόμενου χρόνου σε *περιορισμένη ακινησία*, λεγόμενη από τ΄ αρχικά ΠΕΑΚ, και σε *μακρά ακινησία* που λέγεται ΜΑΚ. Η πρώτη αφορά κυρίως χρόνους επισκευών, συντήρησης, ή αντικαταστάσεις εξοπλισμού, η δεύτερη θεωρείται περισσότερο συνώνυμη με τον παροπλισμό, όπου τα πληρώματα μεταθέτονται σε άλλες υπηρεσίες.

* Τα παροπλισμένα πλοία αγκυροβολίων παραμένουν πλαγιοδετημένα μεταξύ τους κατ΄ αντίθεση, δηλαδή η πλώρη του ενός προσδένεται με την πρύμνη του άλλου, εφόσον το μήκος τους το επιτρέπει αυτό, έτσι ώστε οι ποντισμένες άγκυρες του ενός να συγκρατούν ασφαλέστερα και τη πρύμνη του άλλου, δημιουργώντας μια κατά πλευρά σειρά, την λεγόμενη κοινώς «ντάνα».
Συντεταγμένες: 36°52′23″S 174°45′18″E﻿ / ﻿36.87306°S 174.75500°E﻿ / -36.87306; 174.75500

*Τό άρθρο αυτό είναι για την Πόλη του Όκλαντ (Auckland City). Για μια γενικότερη θεώρηση του συνόλου της μητροπολιτικής περιοχής, βλέπε το κεντρικό άρθρο Όκλαντ.*
Η **Πόλη του Όκλαντ** (Αγγλικά: **Auckland City**) (ανεπίσημα: **Κεντρικό Όκλαντ** (**Central Auckland**)) είναι η περιοχή που καλύπτει τον ισθμό του Όκλαντ. Η πόλη αυτή και οι όμορες πόλεις Βόρεια Ακτή, Γουαϊτακέρε και Μανουκάου αποτελούν την Αστική περιοχή του Όκλαντ. 

Δήμαρχος της πόλης από το 2005 είναι ο Ντικ Χούμπαρντ.

Ιστορία
-------

Το 1989 η κεντρική κυβέρνηση αναδόμησε όλες τις τοπικές διοικήσεις στη Νέα Ζηλανδία. Η Πόλη του Όκλαντ συγχωνεύθηκε με οκτώ μικρότερες τοπικές διοικήσεις και σχημάτισαν μια νέα Πόλη του Όκλαντ. Η νέα πόλη είχε διπλάσιο πληθυσμό από την παλιά και η συνένωση αυτή έθεσε τα σημερινά όρια της πόλης.

Γεωγραφία
---------

Η Πόλη του Όκλαντ βρίσκεται πάνω σε έναν ισθμό. Το λιμάνι Γουαϊτεμάτα, που ανοίγει στον Κόλπο Χαουράκι, χωρίζει τον ισθμό από την πόλη της Βόρεια Ακτής. Το λιμάνι Μανουκάου, που ανοίγει στην Θάλασσα της Τασμανίας, χωρίζει τον ισθμό από την πόλη Μανουκάου και τον νότο.

Εξωτερικοί σύνδεσμοι
--------------------

* Διαδυκτιακός τόπος της Πόλης του Όκλαντ
* Ιστορία της Πόλης του Όκλαντ από τον Graham Bush
Σύγχρονο ψηφιακό σκακιστικό ρολόι.
**Σκακιστικό ρολόι** ονομάζουμε ένα μηχάνημα στο σκάκι, που μας βοηθάει να μετράμε το χρόνο που έχει ένας παίκτης στην διάθεσή του για να ολοκληρώσει μία κίνηση.

Είναι ένα ρολόι το οποίο αποτελείται από μία μπάρα και δύο ξεχωριστούς χρόνους. Όταν ένας παίκτης τελειώνει την κίνησή του, πατάει ένα κουμπί, την μπάρα και σταματάει να μετράει ο χρόνος που έχει στη διάθεσή του ενώ ταυτοχρόνως αρχίζει να μετράει αντίστροφα ο χρόνος του αντιπάλου. Έτσι κάθε παίκτης, πρέπει να παίζει γρήγορα ώστε να μην μείνει ποτέ σε πρόβλημα χρόνου. Αν ο χρόνος ενός παίκτη τελειώσει, χάνει ανεξαρτήτως θέσεων των κομματιών του πάνω στη σκακιέρα.

Υπάρχουν παιχνίδια Blitz, τα λεγόμενα γρήγορα παιχνίδια, όπου ο κάθε παίκτης έχει στη διάθεσή του 5 λεπτά για όλο το παιχνίδι. Ακόμα υπάρχουν παιχνίδια που το σκακιστικό ρολόι μπορεί να δείξει μέχρι και δυόμιση ώρες. Με το σκακιστικό ρολόι οι παρτίδες αποκτούν ταχύτητα και ενδιαφέρον. Υπάρχουν πολλές ρυθμίσεις σε ένα ρολόι σκακιού. Μπορεί ο χρήστης να το ρυθμίσει έτσι ώστε να υπάρχουν 5 λεπτά για όλο το παιχνίδι ή 5 λεπτά για μία μόνο κίνηση. Ακόμα μπορεί να προγραμματίσει το ρολόι έτσι ώστε να μετράει κανονικά και πολλά άλλα.

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Σκάκι |
| --- |
|  |
| Υλικό | 
Σκακιέρα · Ρολόι · Πεσσοί (Βασιλιάς · Βασίλισσα · Πύργος · Αξιωματικός · Ίππος · Πιόνι · Ανορθόδοξοι πεσσοί) |  |
|  |
| Κανόνες | 
Ροκέ · Σαχ (Αποκάλυψη · Διπλό σάχ) · Ματ · Ισοπαλία (Πατ · Τριπλή επανάληψη · Διαρκές σαχ · Κανόνας των 50 κινήσεων) · Εν διελεύσει · Προαγωγή · Χρονομέτρηση |
|  |
| Ορολογία | 
Κίνηση αναμονής · Βαριάντα · Παραλλαγή · Μεταφορά · Περίπατος του βασιλιά · Χάντικαπ · Καλλιτεχνικό σκάκι · Πρόβλημα · Σπουδή |
|  |
| Σημειογραφία | 
Αλγεβρική γραφή · Περιγραφική γραφή · Προβληματιστών γραφή · Στίξη · Παράδειγμα παρτίδας σκακιού |
|  |
| Άνοιγμα | 
ECO · Ανορθόδοξο άνοιγμα · Πλευρικό άνοιγμα · Παρτίδα πιονιού του βασιλιά · Παρτίδα πιονιού της βασίλισσας · Ινδική άμυνα |
|  |
| Στρατηγική | 
Θυσία (Γκαμπί · Αντιγκαμπί) · Φινάλε (Ματ των ανοήτων · Ματ των αρχαρίων) · Δομή πιονιών · Φιανκέτο · Κάρφωμα · Πιρούνι · Μπαταρία |
|  |
| 
Ιστορία του σκακιού · Σύστημα αξιολόγησης ΕΛΟ |

 |
**Σιμό** (**Chimo**) είναι το ψευδώνυμο ενός Γάλλου συγγραφέα του οποίου η ταυτότητα, παρά τις εικασίες που έχουν διατυπωθεί κατά καιρούς, παραμένει άγνωστη από τη δεκαετία του 1990 οπότε και δημοσιεύτηκε το πρώτο βιβλίο του.

Με αυτό το όνομα κυκλοφόρησε το 1994 το μυθιστόρημα *Lila dit ça* (στα ελληνικά με τον τίτλο *Τι λέει η Λιλά*) με θέμα έναν νεαρό αραβικής καταγωγής Γάλλο που ζει στα προάστια του Παρισιού και τη σχέση του με μια σεξουαλικά απελευθερωμένη έφηβη Γαλλίδα, τη Λιλά. Το μυθιστόρημα με τη μορφη σημειώσεων ημερολογίου προσέλκυσε την προσοχή για την γλώσσα του, καθώς περιέχει ασυνταξίες, ανορθογραφίες και πολλές εκφράσεις του προφορικού λόγου. Ωστόσο κάποιοι κριτικοί βρήκαν το ύφος κατασκευασμένο αφήνοντας να εννοηθεί ότι πίσω από το ψευδώνυμο κρύβεται ένας δόκιμος συγγραφέας.

Το βιβλίο μεταφέρθηκε στον κινηματογράφο το 2004 από τον Ζιάντ Ντουερί με τον Μοχαμέντ Χουάς και τη Βαϊνά Τζιοκάντε στους πρωταγωνιστικούς ρόλους και πήρε μάλλον θετικές κριτικές.

Το 2000 κυκλοφόρησε και δεύτερο βιβλίο από τον Σιμό, με τον τίτλο *J'ai peur* (*Φοβάμαι*), σε κάπως πιο επιμελημένο ύφος.

Για την ταυτότητα του Σιμό έχουν διατυπωθεί εικασίες που καμία δεν έχει επιβεβαιωθεί. Εκτός από το ενδεχόμενο να έχει όντως γραφτεί από έναν νεαρό κάτοικο των προαστείων, έχει προταθεί το όνομα του συγγραφέα Βενσάν Ραβαλέκ (Vincent Ravalec) ή του εκδότη Ολιβιέ Ορμπάν (Olivier Orban), αλλά καμία πρόταση δεν έχει αποδειχτεί. Από όσα αναφέρει στα βιβλία, ήταν γύρω στα 20 και ζούσε στο Παρίσι.

Τα βιβλία του Σιμό έχουν μεταφραστεί σε πολλές γλώσσες, μεταξύ τους και τα ελληνικά.

Παραπομπές
----------

1. 1 2  Raphaël Meltz (Αυγ. 2000). «Chimo l'écriture sans figure». *R de réel*. Ανακτήθηκε στις 5 Ιανουαρίου 2014.
2. ↑  Lila Says στο Rotten Tomatoes
3. ↑  Lila dit ça (2004)
4. ↑  Κατάλογος μεταφράσεων στα ελληνικά από το Biblionet

Εξωτερικοί σύνδεσμοι
--------------------

* Πληροφορίες για την ταινία στο Internet Movie Database

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 54876727
* LCCN: n97066974
* ISNI: 0000 0000 3620 2721
* GND: 115363920
* SUDOC: 265394805
* BIBSYS: 90967180
* BNE: XX869447

 |

 |
Η **Πόλα-Μέι Γουίκς** (Paula-Mae Weekes, 23 Δεκεμβρίου 1958-) είναι η 6η πρόεδρος του Τρινιντάντ και Τομπάγκο. Ανέλαβε τα καθήκοντά της στις 19 Μαρτίου του 2018 και έγινε η πρώτη γυναίκα που αναλαμβάνει το αξίωμα του Προέδρου και δεύτερη γυναίκα αρχηγός κράτους, μετά τη Βασίλισσα Ελισάβετ Β΄. Παρέμεινε πρόεδρος έως τις 20 Μαρτίου 2023.

Καριέρα
-------

Η Γουίκς παρακολούθησε το Πανεπιστήμιο των Δυτικών Ινδιών, στο Κέιβ Χιλ, από την οποία όπου αποφοίτησε με πτυχίο νομικής, και από τη Νομική Σχολή Χιού Γούντινγκ,για να γίνει μέλος του Δικηγορικού Συλλόγου, το 1982. Μετά την αποφοίτησή της εργάστηκε στο γραφείο του Διευθυντή της εισαγγελίας για 11 χρόνια, πριν εργαστεί στον ιδιωτικό τομέα, το 1993. Διορίστηκε στο δικαστικό σώμα, το 1996 και στο Εφετείο, το 2005, όπου υπηρέτησε μέχρι την αποχώρησή της το 2016. Υπηρέτησε για βραχύβιο χρονικό διάστημα ως αναπληρώτρια ανώτερη δικαστής το 2012 αντικαθιστώντας τον Γουέντελ Κάνγκαλου, ο οποίος είχε τραυματιστεί σε τροχαίο ατύχημα. τον Σεπτέμβριο του 2016 η Γουίκς διορίστηκε στο εφετείο των Τερκς και Κάικος.

Προεδρία
--------

Στις 5 Ιανουαρίου του 2018 η - τότε εφέτης - Γουίκς προτάθηκε ως υποψήφια για το αξίωμα του Προέδρου από το κυβερνητικό Λαϊκό Εθνικό Κίνημα του πρωθυπουργού Κιθ Ρόλι με την ελπίδα να καταλήξουν σε συμφωνία με την κοινοβουλευτική αντιπολίτευση υπό το Ενωμένο Εθνικό Κογκρέσο της Κάμλα Περσάντ-Μπισεσάρ, η οποία αργότερα ενέκρινε τον διορισμό της. Η πρόταση που της έγινε για τη θέση της προέδρου επιδοκιμάστηκε και από τους πολιτικούς αναλυτές. Καθώς η Γουίκς ήταν η μοναδική υποψήφια την ημέρα των εκλογών,  θεωρήθηκε ότι εξελέγη χωρίς να χρειαστεί ψηφοφορία.

Παραπομπές
----------

1. 1 2  otp.tt/the-president/thepresident/.
2. ↑  (Γερμανικά) *Munzinger Personen*. 00000031689. Ανακτήθηκε στις 9  Οκτωβρίου 2017.
3. ↑  www.munzinger.de/search/go/document.jsp?id=00000031689.
4. ↑  Ανακτήθηκε στις 24  Ιουνίου 2019.
5. ↑  «The President's Profile». The Office of the President. Ανακτήθηκε στις 25 Μαρτίου 2018.
6. ↑
7. ↑  «Paula Mae Weekes in a nutshell - Trinidad and Tobago Newsday» (στα αγγλικά). *Trinidad and Tobago Newsday*. 2018-01-06.. Ανακτήθηκε στις 2018-03-13.
8. ↑   *What do we know about Paula-Mae Weekes?*, ανακτήθηκε στις 2018-03-13
9. ↑  «CJ of Turks and Caicos hurt over losing Weekes». *The Trinidad Guardian Newspaper*. Αρχειοθετήθηκε από το πρωτότυπο στις 13 Μαρτίου 2018. Ανακτήθηκε στις 13 Μαρτίου 2018.
10. ↑  «Trinidad Express Newspapers: News | Analysts : Justice Paula Mae-Weekes an excellent choice\*». 6 Ιανουαρίου 2018. Αρχειοθετήθηκε από το πρωτότυπο στις 6 Ιανουαρίου 2018. Ανακτήθηκε στις 13 Μαρτίου 2018. CS1 maint: BOT: original-url status unknown (link)
Το λογότυπο της πλατφόρμας
Η **δήλωση περιουσιακής κατάστασης** (όπως επίσημα λέγεται το **πόθεν έσχες** από την αρχαιοελληνική φράση «από πού το έχεις») είναι η υποχρέωση φυσικών και μη φυσικών προσώπων να δηλώνουν και να δικαιολογούν τις πηγές των εισοδημάτων τους ή άλλων περιουσιακών στοιχείων τους. Καθιερώθηκε με τον ν. 3213/2003.

Περιεχόμενα
-----------

Περιλαμβάνει τα υπάρχοντα περιουσιακά στοιχεία ενός ατόμου την στιγμή της υποβολής της δήλωσης. Ως περιουσιακά στοιχεία νοούνται μεταξύ άλλων τα έσοδα που έχει κάποιος κατά τα τρία τελευταία χρόνια, ακίνητα, μετοχές ελληνικών και ξένων εταιρειών, ομόλογα, μερίδια σε αμοιβαία κεφάλαια, καταθέσεις, οχήματα κλπ.

Η δήλωση πρέπει να υποβάλλεται μέσα σε 90 μέρες από την ημερομηνία απόκτησης της ιδιότητας κάποιου ως υπόχρεου, δηλαδή από τη στιγμή που καταλαμβάνει μια θέση που απαιτεί να γίνει η διαδικασία αυτή.

Εξωτερικοί σύνδεσμοι
--------------------

Είσοδος στην πλατφόρμα
Τα **Πευκώδη** **(Pinales)** είναι τάξη στην συνομοταξία Pinophyta, Ομοταξία Pinopsida περιλαμβάνει όλα τα αρτίγονα κωνοφόρα. Αυτή η τάξη ήταν προηγουμένως γνωστή ως τα *Coniferales*. 

Το διακριτικό χαραλτηριστικό είναι η αναπαραγωγική δομή γνωστή ως κουκουνάρι που παράγεται από όλα τα *Pinales*. Όλα τα υπάρχοντα κωνοφόρα, όπως τα πεύκα (γένος *Pinus*), οι κέδροι (γένος *Cedrus*), οι ελάτες (γένος *Abies*), οι ερυθρελάτες (γένος *Picea*) και οι λάρικες (γένος *Larix*) στην οικογένεια των Πευκοειδών, όπως και τα κυπαρίσσια (γένος *Cupressus*), οι άρκευθοι (γένος *Juniperus*) και οι σεκόιες (γένος *Sequoia*) στην οικογένεια των Κυπαρισσοειδών, καθώς και οι τάξοι, περιλαμβάνονται εδώ. Μερικά απολιθώματα κωνοφόρα, εντούτοις, ανήκουν σε άλλες διακριτές τάξεις στην συνομοταξία Pinophyta.

Οι τάξοι είχαν προηγουμένως χωρισθεί σε μια διακριτή τάξη (Τάξη Taxales), αλλά γενετικά στοιχεία δείχνουν ότι οι τάξοι είναι μονοφυλετικοί με άλλα κωνοφόρα και περιλαμβάνονται τώρα στην Τάξη Pinales. Παρ' όλα αυτά, τα στοιχεία τα στοιχεία για αυτά τα γεγονότα είναι αόριστα, γι' αυτό ήταν πιθανώς μια αμφιβολία μέσα στον χρόνο. 

Οι οικογένειες που περιλαμβάνονται είναι Αρωκαριοειδή (Araucariaceae), Κεφαλοταξοειδή (Cephalotaxaceae), Κυπαρισσοειδή (Cupressaceae), Emporiaceae, Majonicaceae, Πευκοειδή (Pinaceae), Ποδοκαρποειδή (Podocarpaceae), Σκιαδοπιτυοειδή (Sciadopityaceae), Ταξοειδή (Taxaceae), Ταξοδιοειδή (Taxodiaceae), Ullmanniaceae, Utrechtiaceae, Voltziaceae.

Αναφορές
--------

* Αρχειοθετήθηκε 2014-11-29 στο Wayback Machine.
Ο **Πάντουλφ Ε΄**, *Pandulf V* (άκμασε 1022-1027) από τον Οίκο των Λαντουλφιδών (;), ήταν κόμης του Tεάνo και πρίγκιπας της Κάπουα (1022–1026). Το ότι είχε σχέση με την κυρίαρχη δυναστεία της Κάπουα φαίνεται πιθανό, αλλά είναι αβέβαιο. Εγκαταστάθηκε στην Κάπουα από τον Πελεγρίνο, αρχιεπίσκοπο της Κολωνίας, ο οποίος πολιόρκησε την Κάπουα και καθαίρεσε τον ως τότε πρίγκιπα Πάντουλφ Δ΄, ο οποίος φυλακίστηκε στη Γερμανία. Ο βασιλιάς Ερρίκος Β΄ της Γερμανίας παραχώρησε επίσημα το πριγκιπάτο στον Πάντουλφ Ε΄ το 1023 και συνέδεσε τον γιο του **Ιωάννη** μαζί του ως συγκυβερνήτη.

Βιογραφία
---------

Μερικοί τον θεωρούν γιο του Άτενουλφ, γιου του Πανδόλφου Α΄ του *Σιδηροκέφαλου*, πρίγκιπα των Μπενεβέντο, Κάπουα, Σπολέτο, Σαλέρνο. 

Το 1024, κατόπιν εντολής του Γουαϊμάρος Γ΄ του Σαλέρνo, ο Κορράδος Β΄ της Γερμανίας απελευθέρωσε τον Πάντουλφ Δ΄. Ο Γουαϊμάρος Γ΄ και ο Πάντουλφ πολιόρκησαν αμέσως την Κάπουα με τη βοήθεια του Νορμανδού μισθοφόρου Ράινουλφ Ντρένγκοτ. Το 1025, ο Βυζαντινός καταπάνω της Ιταλίας Βασίλειος Βοϊωάννης, ο οποίος ήταν απασχολημένος σε μία Σικελική εκστρατεία, ενώθηκε μαζί τους με μία γιγάντια δύναμη. Το 1026, μετά από πολιορκία 18 μηνών, ο Βοϊωάννης διαπραγματεύτηκε την παράδοση του Πάντουλφ Ε΄ και παραχώρησε σε αυτόν και στον γιο του Ιωάννη ασφαλή συμπεριφορά στη Νάπολη.

Το 1027 ο Πάντουλφ Δ΄, που τώρα αποκαταστάθηκε, πολιόρκησε τον Σέργιο Δ΄ δούκα της Νάπολης, ο οποίος είχε προσφέρει καταφύγιο στον Πάντουλφ του Τεάνo. Η πόλη έπεσε και ο Σέργιος κρύφτηκε. Ο Πάντουλφ και ο γιος του κατέφυγαν είτε στη Ρώμη είτε στη Ρωμανία, όπου απεβίωσε μερικά χρόνια αργότερα. Ο Ιωάννης απεβίωσε το 1052, όταν ο μικρότερος αδελφός του Πάντουλφ εμφανίζεται ως ο μεγαλύτερος μεταξύ των επιζόντων αδελφών του.

Βιβλιογραφικές αναφορές
-----------------------

* Gwatkin, HM, Whitney, JP (ed) et αϊ. *The Cambridge Medieval History: Volume III*. Cambridge University Press, 1926.
* Νόριτς, Τζον Τζούλιους. *Οι Νορμανδοί στο Νότο 1016-1130*. Longmans: Λονδίνο, 1967.
Ο **Σιμμίας** (έζησε τον 4ο αι. π.Χ.) ήταν Μακεδόνας αξιωματικός, γιος του Ανδρομένη από την Τυμφαία και αδελφός του Άτταλου και του Αμύντα, αξιωματικών του Μεγάλου Αλεξάνδρου.

Βιογραφία
---------

Πιθανότατα υπηρέτησε στη μοίρα της φάλαγγας, με διοικητή τον αδελφό του Αμύντα, καθώς τον βρίσκουμε να αναλαμβάνει τη διοίκησή της στη μάχη των Γαυγαμήλων κατά την απουσία τού αδελφού του. Σε αυτήν την περίπτωση, η μοίρα του ήταν μία από αυτές, που έφερε το κύριο βάρος της μάχης.  Το 330 π.Χ. κατηγορήθηκε, μαζί με τα αδέλφια του, ότι ενδιαφερόταν για τη συνωμοσία του Φιλώτα, αλλά η σθεναρή υπεράσπιση τού Αμύντα εμπρός από τον Μακεδονικό στρατό εξασφάλισε την κοινή αθώωσή τους.

Βιβλιογραφικές αναφορές
-----------------------

* Smith, William (επιμέλεια); *Λεξικό Ελληνικής και Ρωμαϊκής Βιογραφίας και Μυθολογίας*, "Σιμμίας (2)", Βοστώνη, (1867)

Σημειώσεις
----------

1. ↑  Arrian, *Anabasis Alexandri*, iii. 11, 14
2. ↑  Arrian, iii. 27; Curtius Rufus, *Historiae Alexandri Magni*, vii. 1, 2

---

|  |  |
| --- | --- |
|  | *Αυτό το λήμμα βασίζεται ή περιλαμβάνει κείμενο από λήμμα στo Λεξικό της ελληνικής και ρωμαϊκής βιογραφίας και μυθολογίας του Ουίλλιαμ Σμιθ (1870) που αποτελεί κοινό κτήμα.* |
Ο **Πανδόλφος Δ΄** (π. 1020/1030 – 7 Φεβρουαρίου 1074) από τον Οίκο της Κάπουας ήταν συγκυβερνήτης του Μπενεβέντο με τον πατέρα του Λανδούλφος ΣΤ΄ από το 1056, όταν ακόμη βασίλευε ο πάππος του Πανδόλφος Γ΄, μέχρι το τέλος του στη μάχη, πριν από αυτό τού πατέρα του.

Βιογραφία
---------

Πιθανώς το 1059, ο πρεσβύτερος Πανδόλφος Γ΄ παραιτήθηκε και αποσύρθηκε στο μοναστήρι της Σάντα Σοφία, αφήνοντας μοναδικούς πρίγκιπες τον Λανδούλφος ΣΤ΄ και τον νεότερο Πανδόλφος Δ΄. Ο Πανδόλφος Δ΄ ήταν πιθανότατα παρών την 1η Οκτωβρίου 1071 στον επανα-καθαγιασμό του αβαείου του Μόντε Κασίνο. Δεν εμφανίζεται στο καταστατικό της 12ης Αυγούστου 1073, στο οποίο ο πατέρας του ορκίστηκε πίστη στον πάπα Γρηγόριο Ζ΄. Ωστόσο από εκείνο το σημείο ο Λανδούλφος ΣΤ΄ δεν εμφανίζεται ξανά στα χρονικά και ο Πανδόλφος Δ΄ φαίνεται να έχει αναλάβει τις κύριες ευθύνες ως πρίγκιπας. Ο Πανδόλφος Δ΄ πολέμησε εναντίον των Νορμανδών. Σκοτώθηκε στη μάχη του Moντεσάρκιo στις 7 Φεβρουαρίου 1074.

Πηγές
-----

* Caravale, Mario (επιμ.). *Dizionario Biografico degli Italiani: LXIII Labroca – Laterza*. Ρώμη, 2004.
Ο **Πύργος του Δροσίνη** ή αλλιώς **Πύργος των Γουβών** είναι ένα από τα πιο γνωστά αξιοθέατα στη Βόρεια Εύβοια. Χτισμένος σε ένα ύψωμα του ιστορικού οικισμού Γούβες στην Εύβοια, πιθανολογείται ότι χτίστηκε τον 19ο αιώνα, κατά την περίοδο της Τουρκοκρατίας, από τον Ιμπραήμ Αγά και στη συνέχεια πέρασε στα χέρια του παππού του Γεωργίου Δροσίνη, Κωνσταντίνο Πετροκόκκινο και έπειτα στον ίδιο τον ποιητή. Πρόκειται για ένα πυργόσπιτο με δύο ορόφους που αποπνέει έναν τούρκικο αέρα, εντάσσοντας τον επισκέπτη στο κλίμα της τότε εποχής. Σήμερα ανήκει στον Δήμο Ιστιαίας - Αιδηψού και λειτουργεί ως μουσείο. Στο εσωτερικό του φιλοξενούνται προσωπικά αντικείμενα του Γεωργίου Δροσίνη, ενώ τη φήμη του συνοδεύουν διάφοροι, έως ένα βαθμό τρομακτικοί, θρύλοι που μιλούν για τη βιαιότητα του Ιμπραήμ Αγά και τα θύματά του που βρήκαν τραγικό τέλος από τον ίδιο στο εσωτερικό του πύργου, όσο διέμενε σε αυτόν. Επιπλέον, κάθε χρόνο, προς τα τέλη του Ιουνίου, στον εξωτερικό χώρο του πύργου τελούνται τα "Δροσίνια", ένας εορτασμός προς την μνήμη του ποιητή, που συνοδεύεται από απαγγελίες ποιημάτων του από μαθητές Γυμνασίων και Λυκείων της Βορείου Ευβοίας, ερασιτεχνικά σκετσάκια στα οποία συμμετέχουν, καθώς και τη βράβευση μαθητών της δευτεροβάθμιας εκπαίδευσης που έλαβαν μέρος στον διαγωνισμό που διεξάγεται για τη μελέτη των έργων του .

Πηγές
-----

1. ΠΥΡΓΟΣ ΔΡΟΣΙΝΗ – ΓΟΥΒΕΣ ΕΥΒΟΙΑΣ – Διαδρομή Φύσης και Πολιτισμού Στερεάς Ελλάδας (oedipusculturalroute.gr)
2. Μουσείο "Πύργος του Δροσίνη" - Βόρεια Εύβοια (voriaevia.gr)
3. Στον Πύργο του Δροσίνη – thegreektraveller.com

Παραπομπές
----------

1. ↑  «Γούβες χωριό με τον μοναδικό Πύργο στην Βόρεια Εύβοια». *Βόρεια Εύβοια*. 6 Ιουλίου 2012. Ανακτήθηκε στις 7 Νοεμβρίου 2021.
2. ↑  «Δήμος Ιστιαίας - Αιδηψού». *Δήμος Ιστιαίας - Αιδηψού*. Ανακτήθηκε στις 7 Νοεμβρίου 2021.
3. ↑  «Μουσείο Γ. Δροσίνη - Drossinis Museum». *www.drossinismuseum.gr* (στα Αγγλικά). Ανακτήθηκε στις 7 Νοεμβρίου 2021.
4. ↑  «Το έργο του Γ. Δροσίνη εμπνέει και σήμερα τα νέα παιδιά – Βράβευση μαθητών». *PalmosEv.Gr*. Ανακτήθηκε στις 7 Νοεμβρίου 2021.
Ο **Πανδόλφος ΣΤ΄**, Pandulf VI, (απεβ. 1057) από τον Οίκο της Κάπουα ήταν Λομβαρδός Πρίγκιπας της Κάπουα και δούκας της Γκαέτα από το 1050 έως και το 1057.

Βιογραφία
---------

Ήταν ο γιος και διάδοχος του Πανδόλφου Δ΄ πρίγκιπα της Κάπουα & δούκα της Γκαέτα και της Μαρίας. Συγκυβέρνησε με τον πατέρα του στο δουκάτο της Γκαέτα ήδη το 1032–1038.

Ήταν ένας αδύναμος κυβερνήτης, υπό τον οποίο το πριγκιπάτο μειώθηκε σε σημασία και επιρροή. Μετά το θάτέλος του, το κράτος του περιέπεσε αμέσως σε αταξία υπό τον αδελφό του, τον Λανδούλφος Η΄. Η ίδια η Κάπουα κατακτήθηκε μέσα σε ένα χρόνο από τον Ριχάρδο της Αβέρσα.

Παραπομπές σε πηγές
-------------------

1. ↑  Amato, σελ. 218
2. ↑  Amato, σελ. 90
3. ↑  Medieval European Coinage: Volume 14, Philip Grierson, ‎Mark A. S. Blackburn, ‎Lucia Travaini, 1986

Πηγές
-----

* The History of the Normans, Amato (di Montecassino), ‎Aimé du Mont-Cassin, ‎Amatus of Montecassino, 2004
* Chalandon, Ferdinand. Histoire de la domination normande en Italie et en Sicilie. Paris, 1907.
* Norwich, John Julius. The Normans in the South 1016-1130. Longmans: London, 1967.
Συντεταγμένες: 38°20′58″N 23°39′2″E﻿ / ﻿38.34944°N 23.65056°E﻿ / 38.34944; 23.65056

Η **Πλάκα Δήλεσι** είναι παραθαλάσσια κωμόπολη της Βοιωτίας στη Στερεά Ελλάδα και την Περιφερειακή Ενότητα Βοιωτίας.

Γεωγραφικά στοιχεία - Αξιοθέατα
-------------------------------

Η Πλάκα Δήλεσι βρίσκεται στα όρια με την Αττική, στον Νότιο Ευβοϊκό κόλπο και τα νότια παράλια του κόλπου της Αυλίδας σε υψόμετρο 5 μέτρα. Απέχει 15 χλμ. Α. από την Τανάγρα (έδρα του δήμου), 59 χλμ. βόρεια από το κέντρο της Αθήνας και ουσιαστικά αποτελεί τη βορειοδυτική προέκταση του Δήλεσι. Βορειοδυτικά είναι η Παραλία Αυλίδας ενώ δυτικά και νότια περνάει ο Αυτοκινητόδρομος 1 (Αθήνα - Θεσσαλονίκη - Εύζωνοι) ο οποίος παρεμβάλλεται στο Σχηματάρι (Δ.), Οινόη (ΝΔ.) και Οινόφυτα (Ν.). 

Είναι γνωστή για την αμμώδη παραλία της μήκους 400 μέτρων και μέσο πλάτος 2 μέτρα ενώ ο προσανατολισμός της είναι βόρειος. Η παράκτια ζώνη αποτελείται από αλμυρίκια και πεύκα ενώ υπάρχουν υποδομές εξυπηρέτησης (ομπρέλες, ντους, WC, παγκάκια, εγκαταστάσεις πρόσβασης ΑΜΕΑ και καντίνες).

Παραλία Πλάκας Δηλεσίου

Διοικητικά στοιχεία
-------------------

Η Πλάκα Δήλεσι αναφέρεται επίσημα ως ξεχωριστός οικισμός για πρώτη φορά το 1971 να απογράφεται στην κοινότητα Σχηματαρίου. Το 2010 αποσπάσθηκε από το δήμο Σχηματαρίου και προσαρτήθηκε στο δήμο Τανάγρας ενώ το 2014 από τη δημοτική ενότητα Σχηματαρίου και προσαρτήθηκε στη δημοτική ενότητα Δηλεσίου. Το 2018 με το ΦΕΚ 133Α - 19/07/2018 ορίστηκε έδρα της νεοϊδρυθείσας ομώνυμης κοινότητας. Σύμφωνα με την απογραφή του 2011 έχει 2.696 κατοίκους.

Εξωτερικοί σύνδεσμοι
--------------------

* Παραλία Πλάκα Δήλεσι στο

Παραπομπές
----------

1. ↑  *Εγκυκλοπαίδεια Νέα Δομή*. **28**. Αθήνα: Τεγόπουλος - Μανιατέας. 1996. σελ. 150.
2. ↑  «ΠΛΑΚΑ ΔΗΛΕΣΙ (Κωμόπολη) ΒΟΙΩΤΙΑ - Greek Travel Pages». *www.gtp.gr*. Ανακτήθηκε στις 24 Δεκεμβρίου 2021.
3. ↑  «Ταυτότητα Υδάτων Κολύμβησης: Πλάκα Δήλεσι | Μητρώο ταυτοτήτων υδάτων κολύμβησης της Ελλάδας». *www.bathingwaterprofiles.gr*. Ανακτήθηκε στις 24 Δεκεμβρίου 2021.
4. ↑  Ε.Ε.Τ.Α.Α. - Ελληνική Εταιρεία Τοπικής Ανάπτυξης και Αυτοδιοίκησης. «Διοικητικές μεταβολές οικισμών».
5. ↑  «ΦΕΚ αποτελεσμάτων ΜΟΝΙΜΟΥ πληθυσμού», σελ. 10647 (σελ. 173 του pdf)

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Τανάγρας |
| --- |
|  |
| Δημοτική Ενότητα Δερβενοχωρίων | 
* Δάφνη
* Κατασκήνωση
* Λεύκα
* Πάνακτο
* Πράσινο
* Πύλη
* Σκούρτα
* Στεφάνη
* Τζιγκουράτι
 |
|  |
| Δημοτική Ενότητα Οινοφύτων | 
* Άγιος Θωμάς
* Δήλεσι
* Κλειδί
* Οινόφυτα
 |
|  |
| Δημοτική Ενότητα Σχηματαρίου | 
* Οινόη
* Πλάκα Δήλεσι
* Σχηματάρι
 |
|  |
| Δημοτική Ενότητα Τανάγρας | 
* Άρμα
* Ασωπία
* Καλλιθέα
* Παναγία
* Τανάγρα
 |
|  |
| 
* Έδρα: Σχηματάρι
* \*(Οικισμοί με μη μόνιμο πληθυσμό)
 |

 |
Ο **Παναθηναϊκός αμφορέας** του 360/359 π.Χ. που φιλοξενείται στο Εθνικό Αρχαιολογικό Μουσείο με αριθμό καταλόγου 20046, είναι αρχαιολογικό εύρημα από την Ερέτρια.

Περιγραφή
---------

Ο Αμφορέας φέρει την επιγραφή του επώνυμου άρχοντα Καλλιμήδη και χρονολογεί τον αμφορέα στο έτος 360/59 π.Χ.. 
Στην έμπροσθεν όψη η Αθηνά Πρόμαχος προς τα δεξιά πλαισιωμένη από δύο κίονες. Στους κίονες στέκει το η Ειρήνη με τον Πλούτο του Κηφισόδοτου.
Στην όπισθεν άποψη μια σύνθετη σκηνή περιγράφει τον αγώνα πάλης. Δύο παλαιστές αναμετρούνται, ενώ ένας από αυτούς είναι ήδη γονατιστός και στηρίζεται στα δύο του χέρια, ενώ ο αντίπαλός του υπερέχει. Δεξιά από τους παλαιστές στέκει ένας τρίτος, έφεδρος αθλητής που περιμένει την έκβαση του αγώνα για να αναμετρηθεί με τον νικητή. Μια μικρή Νίκη αιωρείται ιπτάμενη υπεράνω των παλαιστών, ενώ στα χέρια της κρατάει την ταινία του νικητή και είναι έτοιμη να στεφανώσει έναν από τους δύο αθλητές. Μια άλλη Νίκη, φυσικού μεγέθους στέκει στα αριστερά παρακολουθώντας τον αγώνα και κρατώντας στο χέρι τον φοίνικα του κριτή.

Πηγές
-----

|  |  |
| --- | --- |
| εικονίδιο Αρχαιολογία | Πύλη Αρχαιολογία |

* Νικόλαος Καλτσάς: *Εθνικό Αρχαιολογικό Μουσείο*, σελ. 334, Αθήνα, ΟΛΚΟΣ 2007, ISBN 978-960-89339-1-0
* Παρουσίαση του Αμφορέα από το Εθνικό Αρχαιολογικό Μουσείο
Το **Πανεπιστήμιο του Έσσεξ** είναι δημόσιο πανεπιστήμιο στο Έσσεξ στην Αγγλία. Ιδρύθηκε το 1963 και δέχτηκε τους πρώτους φοιτητές το 1964, και έλαβε Βασιλική χάρτα (βασιλικό έγγραφο που δίνει ειδικά δικαιώματα ) το 1965.

Η μεγαλύτερη πανεπιστημιούπολη του Έσσεξ είναι η πανεπιστημιούπολη του Κόλτσεστερ, 1.6 χλμ. από το Ουιβενχόε και 3 χιλιόμετρα από την Κόλτσεστερ. Υπάρχει επίσης μια πανεπιστημιούπολη στο Σάουθεντ-ον-Ση.

Το Έσσεξ έχει συνεργασίες με 18 ιδρύματα σε όλο τον κόσμο. Οι διεθνείς συνεργασίες περιλαμβάνουν συμφωνία δικαιόχρησης με τη Kaplan Σιγκαπούρης και διπλά πτυχία με πολλά πανεπιστήμια στην Ευρώπη και την Ασία.

Το Έσσεξ κατατάσσεται 251-300 στον κόσμο από την Times Higher Education World University Rankings για το 2019, 22ο στο Ηνωμένο Βασίλειο στο The Times/Sunday Times Good University Guide για το 2018 και 26 στο Ηνωμένο Βασίλειο σύμφωνα με το The Complete University Guide το 2019. Το Έσσεξ ονομάστηκε Πανεπιστήμιο της Χρονιάς στο Βραβεία Ανώτατης Εκπαίδευσης των Τάιμς το Νοέμβριο του 2018. Το Πλαίσιο Ερευνητικής Αριστείας για το 2014 κατατάσσει το Έσσεξ στα κορυφαία 20 πανεπιστήμια στο Ηνωμένο Βασίλειο για την ποιότητα της έρευνας και στα κορυφαία 5 για τις κοινωνικές επιστήμες. Το Έσσεξ είναι μεταξύ των 50 υψηλότερων θέσεων για τα πεδία των κοινωνικών επιστημών και δικαίου στο Times Higher Education World University Rankings το 2018 ανά θέμα.

Το Έσσεξ έχει δώσει διάφορους διάσημους απόφοιτους, μεταξύ των οποίων δύο νομπελίστες, επιφανείς επιστήμονες, καλλιτέχνες και πολιτικοί. Επιπλέον, υπάρχουν δύο πρώην ακαδημαϊκοί που είναι κάτοχοι βραβείων Νόμπελ.

Παραπομπές
----------

1. ↑  Royal Charter ερμηνεία του όρου στο dictionary.cambridge.org
2. ↑  «Our partner institutions | University of Essex». *www.essex.ac.uk*. Ανακτήθηκε στις 20 Νοεμβρίου 2018.
3. ↑  «World University Rankings» (στα αγγλικά). *Times Higher Education (THE)*. 2018-09-26.. Ανακτήθηκε στις 2018-10-05.
4. ↑  «Our Essex Spirit secures highest ever ranking | University of Essex».. Ανακτήθηκε στις 2017-12-18.
5. ↑  «Essex ranked in Top 30 in The Complete University Guide 2019 | University of Essex».. Ανακτήθηκε στις 2018-10-05.
6. ↑  TES. «Times Higher Education Awards 2018 - 2018 winners». *www.the-awards.co.uk* (στα Αγγλικά). Ανακτήθηκε στις 30 Νοεμβρίου 2018.
7. ↑  «Essex confirmed among research elite». Essex University. 18 Δεκεμβρίου 2008. Αρχειοθετήθηκε από το πρωτότυπο στις 25 Ιανουαρίου 2013. Ανακτήθηκε στις 21 Οκτωβρίου 2012.
8. ↑  «World University Rankings 2018 by subject: social sciences» (στα αγγλικά). *Times Higher Education (THE)*. 2017-09-12.. Ανακτήθηκε στις 2017-12-14.
9. ↑  «World University Rankings 2018 by subject: law» (στα αγγλικά). *Times Higher Education (THE)*. 2017-09-27.. Ανακτήθηκε στις 2017-12-14.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 136064028
* LCCN: n50054330
* ISNI: 0000 0001 0942 6946
* GND: 1010842-7
* SUDOC: 028638905
* BNF: cb12043345s (data)

 |

 |
Ο όρος **προβοκάτσια** είναι λατινογενής, εκ του "*provoco*" που σημαίνει προκαλώ - πρόκληση που όμως λαμβάνει ιδιαίτερη σημασία ως πολιτικοκοινωνικός και στρατιωτικός όρος.

Γενικά
------

Γενικά προβοκάτσια χαρακτηρίζεται οποιαδήποτε προκλητική δόλια ενέργεια που διεγείρει ή αποσκοπεί είτε σε πράξεις βίας και εκδίκησης, είτε σε δημιουργία γενικότερης σύγχυσης σε πρόσωπα, ή ομάδες ατόμων, ή και σε συγκεκριμένο κοινωνικό σύνολο.  

Η προβοκάτσια επιχειρείται πάντοτε κατά στόχου με δόλια διείσδυση είτε απ' ευθείας στο χώρο της εκδήλωσής της, είτε δια μέσου ομάδας ατόμων που θα είναι ο στόχος. Συνηθέστερες εκδηλώσεις ή χώροι που μπορεί να σημειωθεί προβοκάτσια είναι οι διαδηλώσεις, πολιτικές συγκεντρώσεις, συλλαλητήρια, πορείες, αλλά και εγκαταστάσεις στρατιωτικές, πολιτικές, θρησκευτικές, βιομηχανικές, αγροτικές, δημόσιες υπηρεσίες, γραφεία, οικίες, συγκοινωνιακά μέσα κ.λπ.

Σκοπός
------

Απώτερος σκοπός αυτών που διενεργούν προβοκάτσια, είναι είτε η γενικότερη υιοθέτηση κάποιων ψευδών απόψεων που μπορεί να βλάψουν κάποιον ή κάποιους μέχρι και παρότρυνση ή υποκίνηση σε ενέργειες εκδίκησης. Εκδηλώνεται με απλή συνθηματολογία μέχρι και καταστροφή, εμπρησμό ή τραυματισμό και θάνατο προσώπων. Η προβοκάτσια θεωρείται ένα από τα ισχυρότερα όπλα της μαχητικής προπαγάνδας στη ψυχολογία της μάζας που μπορεί να καταστεί πολύ επικίνδυνη σε περιόδους κρίσεων, π.χ. πολιτικών, οικονομικών κ.λπ.

Πού εντοπίζεται
---------------

* Στη σύγχρονη ιστορία έχει αποδειχτεί ότι αποτελεί τον προσφιλέστερο τρόπο δράσης των μυστικών υπηρεσιών, - στο χώρο των οποίων καλείται συνηθέστερα overkill = βίαιη δράση -, λόγω του βραχυπρόθεσμου αποτελέσματος Δυστυχώς η Ελλάδα υπήρξε μία από τις χώρες που από την εποχή της ανεξαρτησίας μέχρι και την εποχή του Ψυχρού πολέμου δοκιμάστηκε έντονα από τέτοιες έξωθεν οργανωθείσες δραστηριότητες με τεράστιες κάθε φορά δυσμενείς εθνικές, πολιτικές, κοινωνικές και οικονομικές επιπτώσεις, όπως τα Σεπτεμβριανά, δημιούργημα των Τούρκων.
* Αυτοί που ενεργούν, ή μηχανεύονται γενικά, προβοκάτσια χαρακτηρίζονται «**προβοκάτορες** », (θηλ. προβοκατόρισσες).

Δείτε επίσης
------------

* Αποπληροφόρηση
* Δολιοφθορά
* Παραεξουσία
* Παραπληροφόρηση
* Πογκρόμ
* Προπαγάνδα
* Τρομοκρατία
* Συνωμοσία

Πηγές
-----

* «Εγκυκλοπαίδεια Πάπυρος Λαρούς Μπριτάννικα» τομ. 50ος, σελ. 462
* Γιάννης Βούλτεψης «Υπόθεση Λαμπράκη η δίκη, η καταγωγή, η προβοκάτσια». Αθήναι 1998, τομ. Β΄.
* Αθ. Στριγάς «Η Μαύρη Βίβλος των Ελλήνων Πολιτικών» Αθήναι 1994.
* Έγγραφο (μνημόνιο) του Αλεξάντερ Χαίηγκ υπουργού Εξωτερικών ΗΠΑ, 10 Σεπτεμβρίου 1982.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **προβοκάτσια**  |
Ο **Ρανούτσο**, ιταλ. Ranuccio il Vecchio (π. 1390 - 2 Ιουλίου 1450) από τον Οίκο των Φαρνέζε ήταν Ιταλός ευγενής, κύριος φέουδων και κονντοττιέρος.

Βιογραφία
---------

Γεννήθηκε στην Ίσκια και θεωρείται ο ιδρυτής της περιουσίας των Φαρνέζε. Το 1416 διαδέχθηκε τον πατέρα του ως γενικό διοικητή στο στρατό της Δημοκρατίας της Σιένα και νίκησε τον Ορσίνι τού Πιτιλιάνο.

Το 1419 ο Πάπας Μαρτίνος Ε΄ τον διόρισε συγκλητικό της Ρώμης. Τρία έτη μετά ο Ρανούτσο έλαβε τα φέουδα τού Τεσσεννάνο και Πιανσάνο εντός τού Παπικού κράτους. Υπηρέτησε επίσης ως γενικός στρατηγός της Εκκλησίας υπό τον πάπα Ευγένιο Δ΄ και έτσι απέκτησε νέα εδάφη ως αμοιβή για τις συσσωρευμένες υπηρεσίες του προς την Αποστολική Έδρα. Αυτά ήταν το Μοντάλτο ντι Κάστρο, το Κάνινο και πολυάριθμα άλλα στα βόρεια τού Λατίου.

Πηγές
-----

* del Vecchio, Edoardo (1972). I Farnese. Istituto di Studi Romani Editore.

1. 1 2  Leo van de Pas: (Αγγλικά) *Genealogics*. 2003.